Alice, Oos-Kaap - Wikipedia
Alice is 'n dorpie in die Oos-Kaap, 120 km wes van Oos-Londen. Dit is op die wesoewer van die Tyhumerivier geleë, teenoor die hoofkampus van die Universiteit van Fort Hare.
Die Universiteit van Fort Hare se geboue troon uit bo die dorpie Alice.
Alice se ligging in Oos-Kaap
Koördinate: 32°47′S 26°50′O﻿ / ﻿32.783°S 26.833°O﻿ / -32.783; 26.833Koördinate: 32°47′S 26°50′O﻿ / ﻿32.783°S 26.833°O﻿ / -32.783; 26.833
9,85 km² (3,8 vk m)
1 537/km² (3 980,8/myl2)
Een van tallose bouvallige geboue op Alice, eens 'n hotel.
Die Baptistekerk op Alice, nog een van baie verwaarloosde geboue.
Die NG gemeente Alice is in die tweede helfte van die jare 80 by die NG gemeente Fort Beaufort ingelyf en sy kerkgebou aan die genade oorgelaat.
3 Naburige dorpe
Die Glasgow Sendinggenootskap het 'n sendingstasie in 1824 op die westelike oewer van die Tyhumerivier gestig. Hulle het die dorp eers Lovedale genoem - na John Lovedale van die genootskap. Die dorp is later na prinses Alice, dogter van die Britse koningin Victoria, vernoem.
Die sendingstasie is na die Sesde Grensoorlog prysgegee en die eerste skool is eers in 1841 ná die heropening gebou. Die geboue is egter tydens die Sewende Grensoorlog opgekommandeer en in 'n fort omskep. Ná die vrede van 1847 is 'n behoorlike fort op die oostelike oewer van die rivier gebou.
In 1867 het Jane Elizabeth Waterston, Suid-Afrika se eerste vrouedokter, hier begin werk as 'n onderwyseres.
In 1981 het dit deel van die onafhanklike tuisland Ciskei geword en het nie-swartes dit moet verlaat.
Daar word wol, sybokhaar, beesvleis, melk, sitrusvrugte, tabak en hout gelewer in die distrik. Die Universiteit van Fort Hare is opgerig waar die militêre fort in die 19de eeu op die oewers van die Tyhumerivier gebou is.
Fort Hare, Middeldrif
NG gemeente Alice
↑ 1,0 1,1 1,2 1,3 "Hoofplek Alice". Sensus 2011.
↑ Rosenthal, Eric, Ensiklopedie van Suidelike Afrika, 1967
Die vervalle gebou van die eertydse NG gemeente Alice, soos te sien op Google Maps
Ontsluit van "https://af.wikipedia.org/w/index.php?title=Alice,_Oos-Kaap&oldid=1790099"
Last edited on 8 September 2018, at 07:35